ועדת הכספים, כנסת 19, פרוטוקול מספר 314, 2014-03-19 09:00

ניסן סלומינסקי: אנחנו עוברים לשינויים בתקציב לשנת 2014.

ניסן סלומינסקי: החוברת הזאת אלה עודפים מחויבים של המשרדים.

ניסן סלומינסקי: אני רק אתן תזכורת.

ניסן סלומינסקי: עודפים מחויבים אלה נושאים שאושרו בתקציב.

ניסן סלומינסקי: בשנת התקציב המשרד נכנס להתחייבויות.

ניסן סלומינסקי: אני נותן כדוגמה רק כדי שנוכל להיכנס.

ניסן סלומינסקי: נניח הוא חותם על חוזה לביצוע כביש שמתבצע במשך שנתיים או שלוש.

ניסן סלומינסקי: התקציב שאושר לו מתחלק ל-3 שנות תקציב.

ניסן סלומינסקי: בשנה קודמת אושר חלק.

ניסן סלומינסקי: חלק אחר שיש בתקציב לאותו סעיף יוציאו רק השנה.

ניסן סלומינסקי: חלק אולי יוציאו בשנה הבאה.

ניסן סלומינסקי: זה נקרא עודף מחויב.

ניסן סלומינסקי: אלה דברים שכבר אושרו בתקציב.

ניסן סלומינסקי: אלה סעיפים שאישרנו בתקציב.

ניסן סלומינסקי: הסעיפים שיש להם המשכיות בשנה זו נקראים עודף מחויב.

ניסן סלומינסקי: כל עודף רגיל האוצר בדרך כלל לוקח.

ניסן סלומינסקי: עודף מחויב עובר.

ניסן סלומינסקי: הנושא עצמו אושר בתקציב, מופיע בתקציב.

ניסן סלומינסקי: היתרות נמצאות פה.

סתיו שפיר: ניסן, על השאלות שהעברתי לאוצר לא קיבלתי תשובות.

סתיו שפיר: שלחנו מראש שאלות לאוצר.

סתיו שפיר: לא קיבלנו תשובות.

סתיו שפיר: לפחות אני לא קיבלתי.

אלעזר שטרן: למה?

אלעזר שטרן: אני קיבלתי הבוקר.

סתיו שפיר: אני טרם קיבלתי תשובות.

סתיו שפיר: אנחנו יושבים עכשיו בוועדה.

סתיו שפיר: מה זה עוזר לי - -?

אלעזר שטרן: טמיר, מה זה אומר שקיבלת הבוקר והעברת בזמן?

<טמיר כהן: כל סדר היום השתבש בגלל חג הפורים.

יעקב ליצמן: חג הפורים היה ידוע לפני הרבה שנים.

ראובן ריבלין: הייתה בעיה השנה רק עם תענית אסתר.

סתיו שפיר: יכול להיות שהעברות לא כל כך דחופות.

סתיו שפיר: אני לא באה אליך בטענות, טמיר.

סתיו שפיר: אני שואלת את האוצר למה הם לא מעבירים לנו תשובות מוקדם יותר.

יעקב ליצמן: צריך לזכור שבראשון ושני היה פורים ולא עבדו.

יעקב ליצמן: רק ביום שלישי הם קיבלו את זה.

יעקב ליצמן: הם נתנו את התשובה למחרת.

<טמיר כהן: השאלות הוגשו עד יום שלישי ב-10:00 והועברו מיד לאגף תקציבים.

אלעזר שטרן: למה אי אפשר להתכנס מחר?

סתיו שפיר: או בשבוע הבא.

אלעזר שטרן: אני חושב שגם להבין את מה שמוכרים לנו קשה לנו.

אלעזר שטרן: יש הרבה דברים שאני שומע.

אלעזר שטרן: לחלק יש לי הוכחות, לחלק אין לי הוכחות.

אלעזר שטרן: אני שומע שכספים מתועלים לכל מיני מקומות של כספים קואליציוניים.

אלעזר שטרן: אם אתם מושיבים אותנו עכשיו בבוקר אחרי שקבעתם את הנוהל, הצעתם את הנוהל הזה, אז יש פה מן כיבוש זוחל כזה.

אלעזר שטרן: בהתחלה זה היה מגיע ערב קודם, עכשיו זה מגיע באותו בוקר.

אלעזר שטרן: אני אומר לך את האמת, זה לא רציני.

אלעזר שטרן: איך יתייחסו למילה שלנו ברצינות?

אלעזר שטרן: איך נמלא את האחריות שלנו ברצינות אם זה נוהל שאתה עם הניסיון שלך וטמיר עם הניסיון שלו קבעתם?

אלעזר שטרן: אתם אומרים לנו עכשיו, כמו שאומר חבר הכנסת ליצמן, שפתאום נפלה עלינו תענית אסתר.

יעקב ליצמן: אני לא אמרתי.

יעקב ליצמן: אמרתי שזה לא יכול להיות.

אלעזר שטרן: זה לא רציני.

אלעזר שטרן: אני אומר את האמת.

סתיו שפיר: גם זה לא שאנחנו מתקשים להצביע פה - -

אלעזר שטרן: אם הייתי יכול לסמוך על עצמי, לא עליכם, אז בסדר.

אלעזר שטרן: אם אני לא יכול להבין את זה ואני רק יודע ושומע שעובדים עלי, אז לפחות תנו לי את הזמן לנסות.

סתיו שפיר: ניסן, גם לא מדובר בסכום קטן.

סתיו שפיר: אנחנו הולכים להצביע היום על סכום של יותר מ-10 מיליארד שקלים.

ניסן סלומינסקי: 14 וחצי.

סתיו שפיר: יש פה סכום אדיר של כסף.

סתיו שפיר: זה נתח ענק מתקציב המדינה.

סתיו שפיר: זה לא איזה משהו שולי.

סתיו שפיר: זה לא איזה כמה מיליונים שזזים לכאן ולכאן.

ניסן סלומינסקי: אלעזר, מאחר ואתה חוזר על זה כל הזמן, אני מציע שתהיה זהיר בדבריך.

אלעזר שטרן: מעולם לא ביקשתי חסינות על כל מה שאני אומר.

אלעזר שטרן: על כל מה שאמרתי אני פתוח להסיר את החסינות.

ניסן סלומינסקי: אני לא מדבר על חסינות.

אלעזר שטרן: נראה אתכם.

ניסן סלומינסקי: אתה אומר "אתכם" כאילו יש חברי כנסת אנונימיים שגונבים.

אלעזר שטרן: ניסן, אתה רוצה שאני אגיד באמת?

ניסן סלומינסקי: אני לא רוצה שתגיד באמת.

אלעזר שטרן: אם תבקש, אני אגיד.

ניסן סלומינסקי: אתה אומר את זה בין כה וכה מבלי שמבקשים.

אלעזר שטרן: אתה כותב וגם יודע את זה.

ניסן סלומינסקי: לא.

ניסן סלומינסקי: אני יודע את מה שאתה אומר.

אלעזר שטרן: אתה יודע את זה.

סתיו שפיר: ניסן, תסתכל בפרוטוקולים של הוועדה לגבי הסיפור של הכספים הקואליציוניים.

אלעזר שטרן: ברור שאני חוזר.

אלעזר שטרן: אם אני חוזר וקבעת נוהל, תעמוד בנוהל.

ניסן סלומינסקי: דיברתי על הדברים האחרים.

ניסן סלומינסקי: אני עכשיו אחזור לנוהל.

אלעזר שטרן: זה קשור אחד בשני.

סתיו שפיר: על איזה דברים דיברת?

סתיו שפיר: על כספים קואליציוניים?

ניסן סלומינסקי: לא, הוא חוזר - -

סתיו שפיר: חבר הכנסת שטרן צודק לחלוטין.

סתיו שפיר: הדברים האלה נאמרו בפרוטוקולים של הוועדה הזאת.

סתיו שפיר: דובר על כספים קואליציוניים.

ניסן סלומינסקי: הזכרתי את המילה "כספים קואליציוניים"?

ניסן סלומינסקי: דיברתי רק על סגנון הדיבור שאני חושב שהוא צריך לשנות כשהוא מדבר, בפרט כשהוא מדבר על אנונימיים.

ניסן סלומינסקי: זה אומר שכל חברי הכנסת, חוץ ממך אולי - -

אלעזר שטרן: התכוונתי לתרגילים של הבית היהודי.

ניסן סלומינסקי: אני חוזר שוב.

ניסן סלומינסקי: ביום ראשון ושני היה פורים.

ניסן סלומינסקי: אני מניח שזו הסיבה שהתשובות הגיעו באיחור.

ניסן סלומינסקי: מאחר ואנחנו לא מדברים בהעברות כספיות אלא רק בעודפים מחויבים - -

סתיו שפיר: יש פה בהחלט גם העברות כספיות.

ניסן סלומינסקי: זו רק הודעה, זו לא העברה מהבחינה הזאת.

ניסן סלומינסקי: התקציב הזה אושר על ידי הכנסת, על ידנו בהצבעה.

ניסן סלומינסקי: זה לא שדנים על התקציב.

ניסן סלומינסקי: נשארו עודפים מחויבים שעוברים.

ניסן סלומינסקי: בדרך כלל בכל הוועדות היו עוברים דבר דבר למרות שלא היו צריכים.

ניסן סלומינסקי: אמרתי שאני רוצה להעביר את זה בוועדה ולאשר את זה.

ניסן סלומינסקי: מאחר וזה עודפים מחויבים, אני מציע שנעבור על זה.

סתיו שפיר: העברה תקציבית לא נעביר היום?

ניסן סלומינסקי: אם תהיה אחר כך העברה כספית נדבר על זה.

ניסן סלומינסקי: כרגע החוברת הזאת כולה היא עודפים מחויבים.

ראובן ריבלין: הוא צודק במובן זה שקבענו נוהל ורצוי שניצמד לנוהל הזה.

ראובן ריבלין: יחד עם זה יש פה דבר שהוא שונה בתכלית.

ראובן ריבלין: אני אתכם לגבי העברה תקציבית שאם אתם רוצים זמן צריך לדחות.

ראובן ריבלין: כל מה שקשור בנושא התקציבי עצמו, לא בהעברה, אני חושב שחובתנו לאשר או לדחות.

ניסן סלומינסקי: במשרדים נתקעים.

ניסן סלומינסקי: מדברת איתי שרת הקליטה.

ניסן סלומינסקי: היא משותקת יותר מחודש.

ניסן סלומינסקי: היא לא יכולה לעבוד.

ניסן סלומינסקי: הכספים שלה תקועים פה.

ראובן ריבלין: זה נכון.

ראובן ריבלין: יש הבדל בין העברות תקציביות - -

ניסן סלומינסקי: המשרדים משותקים כי אלה הכספים שהם עובדים איתם.

סתיו שפיר: הכל נשמע נורא טוב ויפה, אבל בדצמבר האחרון, כשעשינו את גל העברות התקציביות הגדול הדבר הזה נעשה לפעמים על חשבון זמן המליאה מבלי שקיבלנו את התשובות של האוצר, מבלי שהייתה הכנה מראש.

סתיו שפיר: חלק מהעברות הגיעו אלינו בזמן הישיבה.

סתיו שפיר: זה לא שאנחנו עוקבים אחר הנוהל בכל כך אדיקות שזה בסדר.

סתיו שפיר: אני עברתי על העברות התקציביות האלו.

סתיו שפיר: עודפים מחויבים זה קצת מכבסה בהקשר הזה.

ראובן ריבלין: ב-2011 היה שר רווחה מעולה למדינת ישראל, קראו לו בוז'י הרצוג.

ראובן ריבלין: הוא בא אלינו בתחינה ובבקשה לבוא ולאפשר למשרד שלו משום שלא מדובר בהעברות תקציביות אלא בתיאומים תקציביים.

ראובן ריבלין: בכל מה שקשור להעברות תקציביות זו זכותכם המלאה לדרוש את זה.

סתיו שפיר: אני חושבת שאם דנים כבר בעודפים מחויבים צריך לראות מה היה קצב הביצוע.

סתיו שפיר: הייתי מצפה לראות פה את נציגי האוצר, את בכירי האוצר, שיסבירו לנו אם המשרדים לא עמדו בקצב הביצוע, אם הייתה פה אי יעילות, אם היו תכניות מיותרות.

סתיו שפיר: איך יכול להיות שנוצרים עודפים בכאלה סכומים?

סתיו שפיר: אם זה כך, יכול להיות שיש כאן בעיה.

ראובן ריבלין: אלה המשרדים עצמם.

ניסן סלומינסקי: אני הסברתי לפני שתי דקות מה זה עודפים מחויבים.

ניסן סלומינסקי: כל עודף מהסוג שאת מתארת זה עודף שהאוצר לוקח ונגמר.

ניסן סלומינסקי: זה עודף מחויב.

ראובן ריבלין: האינטרס של האוצר לקחת את זה מהם.

סתיו שפיר: האינטרס של האוצר הוא גם להחביא את זה בסעיפים שהם לא יכולים להשתמש בהם.

סתיו שפיר: בגלל זה אני הולכת לשאלה הזאת.

ראובן ריבלין: אנחנו מונעים מהאוצר את זה.

סתיו שפיר: מראש הם לא יכולים לגעת - -

ניסן סלומינסקי: אנחנו מדברים על עודפים מחויבים.

ראובן ריבלין: עודפים מחויבים זה דבר שונה בתכלית.

ניסן סלומינסקי: נניח שחותמים חוזה על כביש שמשתרע על שנתיים עבודה.

ניסן סלומינסקי: התקציב כולו נמצא בשנת התקציב הראשונה.

ראובן ריבלין: לא צריך לשבת פה האוצר.

ניסן סלומינסקי: הרפרנטים נמצאים כאן.

יעקב ליצמן: האם כולם מבינים את הנוהל הזה?

יעקב ליצמן: אני מניח שכן.

ניסן סלומינסקי: אני הסברתי.

ניסן סלומינסקי: בקשה 01-004.

<ניר אמסל: הפנייה הזאת נועדה להעברת עודפי התקציב של בית הנשיא משנת התקציב 2013 לשנת התקציב 2014.

זבולון כלפה: לא סיכמנו על סגירה של המוסד הזה?

ראובן ריבלין: רובי, אתה יכול להצביע על דבר כזה לבית הנשיא?

ראובן ריבלין: אם אתה מבטיח לי שאני לא יכול להצביע בעד זה, אני לא אצביע בעד זה.

ראובן ריבלין: כרגע אני משמש כחבר כנסת.

סתיו שפיר: האם אפשר להבין מה הן ההתחייבויות שעליהן אנחנו מדברים?

<ניר אמסל: מדובר בפעילות שוטפת של בית הנשיא ברבעון האחרון של שנת 2013, שחלקו טרם שולם.

יעקב ליצמן: איזה סוג דברים?

<ניר אמסל: פעילויות שוטפות עבור עבודות מול חברת ניקיון, אירועים שבוצעו בבית הנשיא, חשמל, מים, טלפונים.

<ניר אמסל: על חלק מהפעילות אתה לא משלם באופן מידי, אתה משלם בשוטף פלוס.

ניסן סלומינסקי: מה הסכום שמדובר עליו?

יעקב ליצמן: אתה מדבר על 3 חודשים עד שישלמו מים, טלפון.

יעקב ליצמן: זה הרבה זמן.

<ניר אמסל: חלק מהדברים לא משולמים באופן מידי.

<ניר אמסל: חלק מהדברים זה פעילות שוטפת.

<ניר אמסל: חלק מהדברים - -

יעקב ליצמן: אם אני לא משלם 3 חודשים חשמל מנתקים אותי.

<יורם ארביב: אני רוצה לעזור לך רגע.

<יורם ארביב: זה לא רק השוטף.

יעקב ליצמן: אני תומך בזה, חבל שתסביר.

<יורם ארביב: חסכת לי אנרגיה.

<יורם ארביב: אני מודה לך.

ניסן סלומינסקי: מי בעד לאשר את העברה, ירים את ידו?

ניסן סלומינסקי: בעד – פה אחד

ניסן סלומינסקי: נמנעים – אין

ניסן סלומינסקי: בקשה מספר 05-003.

<ניר אמסל: מדובר בהעברת עודפי התקציב של משרד האוצר, בכללו גם רשות המסים, משנת 2013 לשנת 2014, בסכום של 370 מיליוני שקלים.

ניסן סלומינסקי: של האוצר עצמו?

<ניר אמסל: זה משרד האוצר ורשות המסים.

סתיו שפיר: איזה התחייבויות יש למשרד האוצר לרשות המסים?

<ניר אמסל: יש פה את מנהלת התקציבים של משרד האוצר.

<ניר אמסל: היא תסביר.

<אפרת תבור: כמו כל יתר המשרדים קיבלנו את התקציב מאוד מאוחר בשנת 2013.

<אפרת תבור: עיקר ההתקשרויות בגין הפרויקטים השונים בוצע ברבעון האחרון.

<אפרת תבור: מן הסתם אתה לא מספיק לשלם אותם עד שאתה מייצר את ההתחייבות, לכן הרבה מהתקציב עבר מהשנה הבאה.

ניסן סלומינסקי: את יכולה לתת לי דוגמה של פרויקט אחד?

<אפרת תבור: אנחנו צריכים לבנות חדר מחשב חדש.

<אפרת תבור: קרס לנו חלק מחדר המחשב.

יעקב ליצמן: זה דווקא לא רע.

יעקב ליצמן: מה הבעיה ברשות המסים?

<אפרת תבור: זה פרויקט של בערך 10 מיליון שקל.

<אפרת תבור: את רוב ההתקשרויות עשינו בסוף 2013.

סתיו שפיר: אנחנו מדברים על 370 מיליון שקל.

סתיו שפיר: את יכולה להסביר קצת יותר איך זה מתחלק?

ראובן ריבלין: רשות המסים 130.

יעקב ליצמן: רשות המסים 144 מיליון שקל.

סתיו שפיר: 370 מיליון שקל זה לא כסף קטן.

זבולון כלפה: 144 זה רשות המסים.

סתיו שפיר: אני בעד חדר המחשבים של האוצר.

סתיו שפיר: אני מוכנה לסייע לכם בכל עניין טכנולוגי בעבר ובהווה, אבל 370 מיליון שקל זה קצת יותר מחדר מחשבים.

<אפרת תבור: זה מחולק לתכניות.

<אפרת תבור: במשרד האוצר יש גם את מינהל הרכב, שזאת יחידה מאוד גדולה.

<אפרת תבור: גם היא ברוב שנת 2013 הייתה משותקת מחוסר תקציב.

<אפרת תבור: את עיקר רכישות הרכבים עבור כל משרדי הממשלה ביצעו בסוף 2013.

<אפרת תבור: רק שם יש כ-100 מיליון שקל עודפים.

זבולון כלפה: 55 מיליון.

סתיו שפיר: הגענו ל-260 מיליון.

<אפרת תבור: על איזו תכנית את שואלת?

סתיו שפיר: אני שואלת באופן כללי.

סתיו שפיר: אני רוצה לפרט את כל הסכום הזה.

יעקב ליצמן: כמו למשל מטה האוצר - 100 מיליון שקל.

<אפרת תבור: התכנית שנקראת מטה משרד האוצר מורכבת מכל היחידות במשרד שאין להן מנכ"ל או שווה מנכ"ל.

<אפרת תבור: זה אומר אגף הביטחון, היחידה לשיפור השירות, הלשכה לפיצוי אישים, מינהלת הגמלאות.

<אפרת תבור: אלו אמנם היחידות שנמצאות תחת כותרת "מטה משרד האוצר", אבל אלו יחידות שלמות שנמצאות באותה תכנית.

ניסן סלומינסקי: את יכולה להגיד לנו על רשות המסים?

<ניר אמסל: רשות המסים לא קשור לאפרת, זה נציגים אחרים.

ניסן סלומינסקי: זה חלק מהרשימה.

ניסן סלומינסקי: זה 144 מתוך הסכום.

<ניר אמסל: רשות המסים מתחלקת לשניים.

<ניר אמסל: יש את רשות המסים, את הגוף עצמו של הרשות.

<ניר אמסל: בסך הכל מדובר בעודפים של 127 מיליוני שקלים, שהם בעיקרם עודפים בגין מערכת סחר חוץ שהכסף עבורה הועבר פה בוועדה בשנה שעברה.

<ניר אמסל: זה פרויקט ארוך טווח.

סתיו שפיר: אתה מתכוון למה שהועבר בספטמבר?

<ניר אמסל: כן.

<ניר אמסל: זה פרויקט ארוך טווח.

<ניר אמסל: זה פרויקט שהועבר בכמה שלבים.

<ניר אמסל: הוא גם הוסבר בוועדה.

<ניר אמסל: חלקו טרם שולם.

סתיו שפיר: מה הסכום הכולל של הפרויקט?

<ניר אמסל: העודפים שמועברים פה זה 60 מיליון שקל.

סתיו שפיר: מה הסכום הכולל של כל הפרויקט?

<ניר אמסל: אני לא זוכר.

<ניר אמסל: אני יכול לבדוק.

<ניר אמסל: זה הוסבר בוועדה פעם קודמת.

סתיו שפיר: אתה זוכר כמה העברתם בספטמבר?

<ניר אמסל: לא, אני לא זוכר בדיוק.

סתיו שפיר: אני אגיד למה אני שואלת את זה.

סתיו שפיר: האוצר יודע שהולכות להיות לו התחייבויות שהוא לא הולך לשלם ב-2013 אלא ב-2014.

סתיו שפיר: כנראה אתם יודעים עכשיו על דברים שאתם הולכים לשלם רק ב-2015.

סתיו שפיר: למה אתם לא מכניסים את זה לתקציב בצורה מסודרת?

<אפרת תבור: הוראות החשב הכללי דורשות מאיתנו - אלו ההנחיות - בכל התקשרות שאנחנו מבצעים מספק לסגור את כל סכום התקציב בגין אותו פרויקט.

<אפרת תבור: אלו ההנחיות.

סתיו שפיר: אחלה.

סתיו שפיר: למה זה לא נכנס לתוך התקציב באופן שנתי כמו שצריך, כדי שלא כל פעם נגלגל פה מיליוני שקלים משנה לשנה?

סתיו שפיר: בסופו של דבר יושב שם כסף של משלם המסים שלא משתמשים בו לדברים אחרים כי אתם מגלגלים אותו.

<אפרת תבור: השתמשו בו.

<אפרת תבור: הכסף המועבר הוא בגין התקשרויות קיימות.

<אפרת תבור: אני בסוף אצטרך לשלם את זה, אלא אם כן הפרויקט - -

סתיו שפיר: בסוף, לא עכשיו.

סתיו שפיר: אתה יודעת כבר עכשיו שלא תשלמי את זה ב-2014.

<אפרת תבור: לא בסוף, זה באופן הדרגתי.

<אפרת תבור: אני לא אוכל להתחיל פרויקט אם לא שריינתי לו את הכסף.

<אפרת תבור: אף ספק לא יעבוד.

סתיו שפיר: אני מדברת פה על האופן שבו אתם מנהלים את התקציב.

סתיו שפיר: אתם משרד האוצר.

סתיו שפיר: בגלל זה זו דוגמה כל כך מופלאה.

ראובן ריבלין: את יודעת למה זה לא נכנס לבסיס התקציב?

ראובן ריבלין: הואיל והיא כנראה לא מבינה את השאלה שלך - -

סתיו שפיר: בוודאי שהיא מבינה.

סתיו שפיר: תסמוך עליה שהיא מבינה.

ראובן ריבלין: .

ראובן ריבלין: אצלה ברור מאליו שזה לא ייכנס לבסיס התקציב, כי היא משלמת לפי פעולות שמבוצעות.

ראובן ריבלין: הם לא יכולים לדעת מה יבוצע ומה לא יבוצע.

ראובן ריבלין: במפעל הכי קטן זה דבר שהוא ברור.

סתיו שפיר: בוודאי שהם יודעים.

סתיו שפיר: הם מכירים את תכנית העבודה.

סתיו שפיר: הם יודעים מה יבוצע.

סתיו שפיר: אם לאוצר אין תכנית עבודה מסודרת של מה הולך להתבצע ומתי, יש פה בעיה אחרת שצריך לדבר עליה.

ראובן ריבלין: זה נכון.

סתיו שפיר: הם יודעים.

סתיו שפיר: יושב שם כסף שפשוט נח בלי שנעשה בו שימוש.

סתיו שפיר: זה כסף של אנשים כמוני וכמוך, של אזרחים טובים שמרוויחים פחות ממני וממך.

סתיו שפיר: הוא לא בשימוש.

ניסן סלומינסקי: זה לא כסף שנח.

ראובן ריבלין: זה חוזר לרזרבה.

ראובן ריבלין: אם את אומרת לי שהכסף הזה עובר, כמו שאומר אלעזר, זאת שערורייה, אבל פה הם פשוט לא יכולים.

ראובן ריבלין: עד אשר הם מיישמים ומזמינים זה צריך לעמוד לרשותם.

ראובן ריבלין: זה הולך בהתאם לביצוע של התכניות.

ראובן ריבלין: לא תמיד התכניות מבוצעות בסדר שאנחנו יכולים לצפות אותו.

סתיו שפיר: כולנו מכירים את הבעיה.

סתיו שפיר: זה אופן שיטת ניהול תקציב שהוא פשוט לא ברור.

ניסן סלומינסקי: ההיפך.

ראובן ריבלין: אחרת היינו צריכים לעשות העברות תקציביות כל שעה.

סתיו שפיר: אנחנו עושים מספיק העברות תקציביות.

ניסן סלומינסקי: אם יש פרויקט שמשתרע על פני שנתיים, שלוש, הכסף על כל הפרויקט חייב להיות מונח בתקציב של השנה הראשונה.

ניסן סלומינסקי: זה החובות.

ניסן סלומינסקי: לפי זה גם מחשבים.

ניסן סלומינסקי: זה לא שהכסף מונח.

ניסן סלומינסקי: זה רשום שם.

ניסן סלומינסקי: מה שמבוצע באותה שנה יורד, מה שלא מבוצע באותה שנה עובר בעודף מחויב לשנה הבאה.

ראובן ריבלין: אלא אם כן - -

ניסן סלומינסקי: הוא חייב להיות רשום בתקציב כדי שידעו שבסך הכל הכללי הכסף הזה אמור לצאת.

סתיו שפיר: אתה מבין שאז הוא רשום בתקציב באופן כפול, מכופל, משולש, מרובע או מחומש.

ניסן סלומינסקי: ממש לא.

סתיו שפיר: כי הוא עובר משנה לשנה.

ניסן סלומינסקי: הוא עובר בעודפים מחויבים.

סתיו שפיר: משנה לשנה.

ניסן סלומינסקי: כן, אבל לא בתקציב.

ניסן סלומינסקי: בתקציב הוא רשום פעם אחת.

סתיו שפיר: לא קיבלתי עדיין תשובה לגבי 370 מיליון.

<ניר אמסל: החלוקה מתחלקת בין משרד האוצר - -

סתיו שפיר: את החלק הזה הבנתי.

סתיו שפיר: שכר והסכמי עבודה זה שכר שלא שילמתם?

סתיו שפיר: זה משכורות?

סתיו שפיר: מה זה?

<אפרת תבור: זה פעולות האגף.

<ניר אמסל: לכל אגף במשרד האוצר יש תכנית משלו בתקציב המדינה, לכן את רואה את זה בנפרד.

<ניר אמסל: שכר והסכמי עבודה זה בעצם אגף השכר והסכמי עבודה במשרד האוצר.

סתיו שפיר: מה ההתחייבויות שלו?

<אפרת תבור: התחייבויות לבדיקות ביקורת על עמותות וכל מיני גורמים ציבוריים וממשלתיים שעושים שם ביקורת שכר.

<אפרת תבור: יש להם התקשרויות עם יועצים שונים בתחום הזה שעושים ביקורת שוטפת מידי חודש.

<אפרת תבור: זה התקשרויות שוטפות לפעילות האגף.

סתיו שפיר: אגב, אתם יודעים מה היה חוסך מאיתנו את הדיון הזה?

סתיו שפיר: במקום להעביר לנו רק עד רזולוציה של 6 ספרות, הייתם מעבירים לנו ברזולוציה יותר מעמיקה כך שיכולנו לראות לפחות 8 ספרות והלאה.

סתיו שפיר: אז גם היינו מבינים על מה מדובר.

סתיו שפיר: מה שאני מקבלת פה זו טבלה שיש בה עד לרמת התכנית.

סתיו שפיר: זה לא מאפשר לי לראות שום דבר.

ניסן סלומינסקי: היא לא הכתובת לנושא הזה.

ניסן סלומינסקי: זה הנוסח המקובל.

ניסן סלומינסקי: כולנו אולי היינו רוצים את הספר הירוק, מה שנקרא, אבל זה הסטנדרט.

סתיו שפיר: אני בטוחה שיש בכוחך כיושב-ראש ועדת הכספים לבקש מהם, לדרוש מהם את המידע הזה.

ניסן סלומינסקי: אולי כן, אולי לא.

ניסן סלומינסקי: יש סיבות לכאן ולכאן למה זה לא מופץ אלא רק ברמה הזאת.

סתיו שפיר: אלו סיבות?

ניסן סלומינסקי: לא חשוב.

סתיו שפיר: מה יכולה להיות הסיבה?

ניסן סלומינסקי: מה שאת אומרת זה הנושא הכללי על מבנה התקציב, הוא לא קשור להעברות של עודפים מחויבים.

סתיו שפיר: אני מנסה לחסוך מאיתנו זמן עבודה.

ניסן סלומינסקי: הפוך.

ניסן סלומינסקי: אני לא רוצה לעשות את זה בפגרה, אלא אם כן לא תהיה לי ברירה.

ניסן סלומינסקי: אני מעדיף לעשות את זה לא בפגרה.

סתיו שפיר: אפשר גם להתכנס בפגרה כדי להבין מה קורה פה.

ניסן סלומינסקי: את שואלת שאלה כללית על המבנה שמעבירים את הדבר.

ניסן סלומינסקי: זה גם תקציב המדינה.

ניסן סלומינסקי: זו שאלה כללית שלא קשורה להעברות של עודפים מחויבים.

ניסן סלומינסקי: אני רוצה כמה שיותר להתקדם לא בזמן הפגרה בהעברות כספיות דווקא מתוך זה שאני מכבד את חברי ועדת הכספים.

ניסן סלומינסקי: מי בעד לאשר את העודף המחויב 05-003?

ניסן סלומינסקי: בעד – 5

ניסן סלומינסקי: נמנעים – אין

חמד עמאר: רביזיה.

ניסן סלומינסקי: 06-003.

<יוסי עדס: העברת עודפים מחויבים בסעיף 06 בסך של 88,627 אלפי שקלים חדשים.

<יוסי עדס: סעיף 06 הוא סעיף התפעול של משרד הפנים.

<יוסי עדס: בנוסף יש בו גם את מינהל השילטון המקומי, את מינהל התכנון, את האגף לעדות לא יהודיות.

<יוסי עדס: העודפים שעוברים כאן הם בגין אותן פעולות.

<יוסי עדס: בחלק מהפעולות העברת העודפים השנה גבוהה יחסית כיוון שתקציב 2013 הועבר בשליש האחרון של השנה.

<יוסי עדס: ההתקשרויות שנעשו בסוף השנה הן לתקופה ארוכה יותר, לכן יש לנו כאן עודפים יחסית גבוהים יותר.

<יוסי עדס: העודפים עוברים בגין התקשרויות לתקציבים שוטפים, לתפעול המשרד, ליועצים במינהל התכנון ולתקציבי פיתוח באגף עדות לא יהודיות.

סתיו שפיר: תספר לנו בבקשה מה מסתתר תחת הסעיף שמכונה בשם המופלא "כללי".

<יוסי עדס: השם המופלא "כללי" זה בעצם תקציב תפעול המשרד.

<יוסי עדס: בכל סעיף יש את הסעיף הכללי הזה של תפעול המטה, שכולל את כל האחזקה של הבניין, את ההוצאות השוטפות בגין זה.

ראובן ריבלין: זה לא לפרויקט מיוחד אלא לעבודת המשרד.

עיסאווי פריג': זה על פי חוזים?

<יוסי עדס: עודפים לא יכולים לעבור בלי חוזים.

<יוסי עדס: זה התקשרויות קיימות ומחויבויות שהן לתקופה ארוכה יותר.

סתיו שפיר: מה זה הפיקוח הארצי על הבחירות?

<יוסי עדס: הפיקוח הארצי על הבחירות זה יחידת הבחירות של הרשויות המקומיות.

<יוסי עדס: בסעיף הזה יש גם את מימון המפלגות לרשויות המקומיות.

<יוסי עדס: יש פה שני תקציבים.

<יוסי עדס: יש פה את התקציב של תפעול הבחירות.

<יוסי עדס: בשנת 2013 היו בחירות כלליות לרשויות המקומיות.

סתיו שפיר: באוקטובר.

<יוסי עדס: באוקטובר זה לקראת סוף שנה.

סתיו שפיר: היה מספיק זמן לשלם, לא?

<יוסי עדס: לא, זה לא מספיק זמן לשלם.

<יוסי עדס: זה היה ב-22 באוקטובר.

<יוסי עדס: זה לא מספיק זמן לשלם.

<יוסי עדס: בנוסף היו בחירות בדצמבר למועצות אזוריות.

<יוסי עדס: חלק מהתשלומים תלויים בדוחות שמוגשים, בבדיקות, לכן לא הכל שולם עד סוף השנה.

ניסן סלומינסקי: כל העברות האלו נלקחו השנה על ידי החשכ"לית.

ניסן סלומינסקי: היא בדקה שהכל כדת וכדין, מה שלא קורה כל שנה.

ניסן סלומינסקי: השנה החשכ"לית לקחה את זה ובדקה, לכן זה התאחר קצת יותר.

ניסן סלומינסקי: הייתה כאן ביקורת על ביקורת שאכן כל מה שאנחנו מקבלים זה עודפים מחויבים ולא משהו אחר.

עיסאווי פריג': אתה יכול לפרט לגבי הסכום שלא נוצל באגף הלא יהודי?

<יוסי עדס: הסכום שלא נוצל באגף העדות הלא יהודיות הוא תקציבי פיתוח של מבני דת, בתי עלמין וכדומה עבור עדות לא יהודיות – דרוזים, צ'רקסים, בדואים, מוסלמים, שומרונים, יהודים קראים.

עיסאווי פריג': למה זה לא נוצל?

<יוסי עדס: תקציבי פיתוח מאופיים מתפרסים על פני שנים.

<יוסי עדס: קשה לחזות בדיוק מה יהיה הביצוע כל שנה.

<יוסי עדס: לעיתים נוצרים עודפים.

עיסאווי פריג': את זה אני מבין.

עיסאווי פריג': האם זה לא נוצל כתוצאה מחסמים?

ניסן סלומינסקי: לא.

עיסאווי פריג': יש סוגיה בהמשך למה שאמרה חברת הכנסת סתיו.

עיסאווי פריג': כשבאים ואומרים פיתוח לאגף הלא יהודי משתמשים בסכום הזה שוב כהוצאה וכהשקעה באותה שנה.

עיסאווי פריג': אני יודע מה אני שואל.

ניסן סלומינסקי: התקציב הזה לעדות לא יהודיות - -

ראובן ריבלין: אני יכול להבין רק אם תיתן לי דוגמה.

חמד עמאר: אני אסביר לך.

חמד עמאר: לוקחים את התקציב הזה, שמים אותו ב-2013 ומעבירים אותו ל-2014.

חמד עמאר: עכשיו יופיע בתקציב 2014 אותו תקציב של 20 מיליון.

חמד עמאר: אותם 20 מיליון מועברים משנה לשנה.

חמד עמאר: את זה אני מכיר מכמה משרדים.

ראובן ריבלין: זה לא מתווסף.

חמד עמאר: אני מכיר את זה מהתכנית של המגזר הדרוזי.

חמד עמאר: אומרים לך: העברנו לך 40 מיליון.

חמד עמאר: כשאתה בודק שנים אחורה אתה רואה את אותם 40 מיליון שמזיזים משנה לשנה.

עפר שלח: למה הם לא מתבצעים?

חמד עמאר: שמים לך כל מיני חסמים בדרך.

סתיו שפיר: שמים אותם במכוון כך שלא יוכל להתבצע.

חמד עמאר: אומרים לך שיש לך תקציב של 100 מיליון שקל.

עפר שלח: אם העבירו את זה בתקנה, מה גורם לזה שזה לא - -?

חמד עמאר: זה כמו עכשיו.

חמד עמאר: שירותי דת 20 מיליון, ביטוח מבני דת 18 מיליון.

חמד עמאר: 38 מיליון שקל, כמעט 40 שלא בוצעו.

חמד עמאר: אתה תראה אותם בתקציב 2014.

עיסאווי פריג': למה לא נוצל?

חמד עמאר: מה שהוא אומר זה אמת.

ראובן ריבלין: זה לא נוצל כי אומרים לך שאין ביוב.

חמד עמאר: זה כמו שנותנים עכשיו תקציב לתכניות מתאר ואומרים לך: יש לך חסם של ביוב.

חמד עמאר: כל שנה מעבירים לך 20 מיליון, 20 מיליון, 20 מיליון.

חמד עמאר: ככה במשך 10 שנים.

חמד עמאר: הוא צודק במה שהוא אומר.

ניסן סלומינסקי: העודף הזה הוא עודף שנחתם לגביו חוזה או משהו?

<יוסי עדס: תקציבי הפיתוח באגף העדות הלא יהודיות מתוקצבים בדרך כלל - -

חמד עמאר: יש לך שני סעיפים.

חמד עמאר: יש לך ביטוח ושירותי דת.

חמד עמאר: שניהם ביחד כמעט 40 מיליון.

<יוסי עדס: שירותי דת זה תקציבי תמיכות, תקציבים שוטפים, תפעולי ועדים.

עיסאווי פריג': למה תמיכות צריכות לעבור משנה לשנה?

עיסאווי פריג': הגוף מתקשר עם ספק.

עיסאווי פריג': הגוף נחנק.

<יוסי עדס: התקציב עבר בסוף השנה.

<יוסי עדס: חלק מהתמיכות משולמות כנגד - -

חמד עמאר: אם נברר נראה שבשנה שעברה התקציב היה 18 מיליון.

חמד עמאר: לא התווסף אף שקל.

יעקב ליצמן: מה שכתוב כאן זה פיתוח מבני דת למגזר הלא יהודי?

<יוסי עדס: כן.

יעקב ליצמן: כמה זה ליהודי?

עיסאווי פריג': יהודי אצל אלי דהן.

ניסן סלומינסקי: יהודי זה 0.

ניסן סלומינסקי: המגזר היהודי זה 0 בנושא של מבני דת.

יעקב ליצמן: למה נותנים להם?

ניסן סלומינסקי: זה עודף מחויב.

ניסן סלומינסקי: ה-0 עובר משנה לשנה.

<יוסי עדס: באגף לעדות לא יהודיות תקציבי התמיכות מתוקצבים במזומן, תקציבי הפיתוח מתוקצבים בהרשאה להתחייב.

<יוסי עדס: בכל שנה יש הרשאה להתחייב חדשה.

<יוסי עדס: היא מצטברת.

<יוסי עדס: במידה והפיתוח נעשה באופן איטי יותר ישנה הצטברות משנה לשנה.

<יוסי עדס: התקציבים האלה הם תקציבים שעוברים, זה לא במקום התקציב שמתוקצב בבסיס.

ניסן סלומינסקי: האם מתוך 61 מיליון שנמצאים בתקציב, 20 עדיין לא נוצלו ועוברים?

חמד עמאר: לא, אדוני היושב-ראש.

חמד עמאר: ביטוח מבנה זה 22 מיליון.

ניסן סלומינסקי: אני מדבר על שירותי דת.

חמד עמאר: אנחנו מדברים על דמי ביטוח.

חמד עמאר: בהתחלת השנה היה 22 מיליון, עכשיו זה 18 שעוברים משנה לשנה.

יעקב ליצמן: כמה זה ביהודי?

ניסן סלומינסקי: ה-0 עובר משנה לשנה.

ניסן סלומינסקי: שירותי דת זה ברור.

ניסן סלומינסקי: איפה זה הביטוח?

יעקב ליצמן: ביהודי אין.

<יוסי עדס: ביטוח מבני דת כולל גם בתי עלמין.

<יוסי עדס: אני לא יודע איך זה מתוקצב אצל היהודים.

ראובן ריבלין: בתי עלמין לא שייכים לרשויות המקומיות.

יעקב ליצמן: למה אתה לא יודע כמה זה היהודים?

<יוסי עדס: הסעיף הזה לא קשור לרשויות המקומיות.

<יוסי עדס: זה סעיף שירותי דת במגזר הלא יהודי.

יעקב ליצמן: אתה לא יודע מה קורה ביהודי?

<יוסי עדס: אני לא יודע מה קורה ביהודים.

<יוסי עדס: אני לא מתעסק בזה.

זבולון כלפה: זה במשרד לשירותי דת, לא פה.

יעקב ליצמן: איך אתה לא יודע?

יעקב ליצמן: זו בושה להגיד.

חמד עמאר: כמה היה הניצול בכל שנת 2013 בפיתוח מבני דת?

עיסאווי פריג': יוסי, אני מבקש לקבל את הפירוט של הכסף שמועבר ולא נוצל.

חמד עמאר: אני רוצה לדעת כמה התקציב בבסיס משנת 2013.

חמד עמאר: אז נדע כמה בכלל נוצל.

<יוסי עדס: ב-2013 בוצעו בפיתוח מבני דת כ-14 מיליון שקל.

<יוסי עדס: בכל שירותי דת לעדות לא יהודיות הביצוע היה כ-74 מיליון.

ניסן סלומינסקי: יוסי, תעביר פירוט לוועדה.

יעקב ליצמן: גם ליהודי.

<יוסי עדס: של היהודי אין לי.

עיסאווי פריג': אתה אומר שהעודפים שאתה מעביר מ-2013 זה כסף על פי כסף והתחייבות, נכון?

<יוסי עדס: כן.

עיסאווי פריג': .

עיסאווי פריג': אני רוצה לראות את רמת ההתחייבות ואת רמת יישום הפרויקט.

ראובן ריבלין: רמת התחייבות וגם רמת הביצוע.

<יוסי עדס: אני אבקש ממשרד הפנים את הנתונים האלה.

חמד עמאר: מתוך 22 מיליון - -

<יוסי עדס: את פירוט ההתחייבויות אני אצטרך לבקש ממשרד הפנים.

ניסן סלומינסקי: תרכז את זה ותעביר.

ניסן סלומינסקי: מי בעד לאשר את בקשה 06-003 של משרד הפנים לגבי עודפים מחויבים, ירים את ידו?

ניסן סלומינסקי: בעד – 5

ניסן סלומינסקי: נמנעים – אין

סתיו שפיר: רביזיה.

סתיו שפיר: ההתנהלות הזאת היא בלתי נתפשת.

סתיו שפיר: נותנים כסף, כשאת הכסף הזה שומרים בצד.

ניסן סלומינסקי: הרביזיות יהיו ב-10:55.

ניסן סלומינסקי: בקשה 07-003 – המשרד לביטחון פנים.

סתיו שפיר: המשרד היחידי שמשתמש בכסף בקצב ביצוע של 130% זה משרד הביטחון, שידע יפה לבוא לפה ולבקש עוד כספים.

<אסף וסרצוג: הפנייה נועדה להעביר את עודפי המשרד לביטחון פנים.

<אסף וסרצוג: בתוך המשרד לביטחון פנים הגופים העיקריים זה משטרת ישראל, שב"ס ורשות הכבאות.

<אסף וסרצוג: יש גם את הגופים של המשרד.

<אסף וסרצוג: מכיוון שהתקציב עבר יחסית בשלב מאוחר של השנה והוקמו לא מעט מערכים חדשים או הרחבה של מערכים קיימים, יש הצטיידות שמועברת כעודפים מחויבים לשנת הכספים הזאת.

<אסף וסרצוג: יש את כל הנושא של אבטחת מוסדות חינוך שמתוקצב על ידי משטרת ישראל.

<אסף וסרצוג: מכיוון שההתקשרות היא מספטמבר לספטמבר אין ברירה וההתקשרות עוברת משנה לשנה.

<אסף וסרצוג: יש גם רכש של ציוד ואמל"ח כנגד התחייבויות.

<אסף וסרצוג: בשב"ס זה בעיקר כל התחום של הלוגיסטיקה.

<אסף וסרצוג: יש שם התחייבויות על פני שנים שהם מחויבים להקצות מזומן בעודפים מחויבים, כמו לדוגמה בתחום המזון, תרופות, תחבורה וכן הלאה.

<אסף וסרצוג: בכבאות זה בעיקר בתחום ההצטיידות.

קארין אלהרר: מה ההבדל בין שירותי כבאות והצלה לכיבוי אש?

<אסף וסרצוג: אין הבדל .

ראובן ריבלין: הצלה זה במשרד הבריאות, כיבוי אש הוא במשרד לביטחון הפנים.

קארין אלהרר: יש שני פריטים.

<אסף וסרצוג: אני מניח שהכוונה למד"א.

<אסף וסרצוג: אני לא מכיר.

<אסף וסרצוג: שירותי כבאות והצלה נמצאים בסעיף 07, תכנית 0760.

<אסף וסרצוג: אין עוד מקום בתקציב המדינה שמתקצב אותם.

<אסף וסרצוג: אם זה בסעיף הבריאות אולי זה מד"א.

ראובן ריבלין: מד"א בסעיף הבריאות.

חמד עמאר: מד"א לא שייך למשרד לביטחון פנים.

סתיו שפיר: קניות ב-415 מיליון.

סתיו שפיר: מה קנינו?

<אסף וסרצוג: יש פה את עיר ללא אלימות.

זבולון כלפה: היא צודקת.

זבולון כלפה: מופיע בפנייה אחרת, בבקשה - -

<אסף וסרצוג: בתוך המשרד לביטחון פנים יש תכניות שהמשרד עצמו מנהל, כמו עיר ללא אלימות, הרשות למלחמה בסמים.

<אסף וסרצוג: יש גם את הרשות להגנה על עדים, שגם לה יש את העודפים המחויבים.

<אסף וסרצוג: עיר ללא אלימות והרשות למלחמה בסמים זה בעיקר התקשרות מול רשויות שהרבה פעמים גולשת משנה לשנה כיוון שלא ניתן ויש הרבה עיכובים.

סתיו שפיר: לעיר בלי אלימות העברנו השנה כסף?

<אסף וסרצוג: השנה עוד לא העברנו להם שקל.

סתיו שפיר: העברנו בספטמבר.

<אסף וסרצוג: זה היה שנה שעברה.

<אסף וסרצוג: לעיר ללא אלימות יש סכום גבוה של עודפים, קרוב ל-60 מיליון שקל.

<אסף וסרצוג: מכיוון שזה התקשרויות מול רשויות יש רשימה ארוכה ומפורטת.

<אסף וסרצוג: נשמח להעביר לכם.

סתיו שפיר: למה אתם לא מתקצבים את זה באופן שנתי?

<אסף וסרצוג: הם מתוקצבים שנתי.

סתיו שפיר: זה לא שנתי.

סתיו שפיר: אתם כותבים את זה בהתחלה ומגלגלים את הכסף.

<אסף וסרצוג: הכסף של העודפים המחויבים של עיר ללא אלימות זה כסף שמתוקצב בבסיס.

סתיו שפיר: מה הסכום בבסיס?

<אסף וסרצוג: אם אני לא טועה, זה בסביבות ה-60 מיליון שקל.

סתיו שפיר: בנוסף ל-60 מיליון שקל בבסיס, כמה התחייבות יש לך?

<אסף וסרצוג: היום יש להם 50 וקצת.

סתיו שפיר: שזה בנוסף?

<אסף וסרצוג: זה לא בנוסף.

סתיו שפיר: זה חלק מה-60 מיליון?

<אסף וסרצוג: כן.

סתיו שפיר: 60 מיליון שנתי, 50 מיליון אתם מעבירים שנה הבאה.

<אסף וסרצוג: זה לא שנה הבאה.

<אסף וסרצוג: סך כל תקציב הרשות השנה של עיר ללא אלימות יעמוד - -

סתיו שפיר: מה היה תקציב 2013?

<אסף וסרצוג: אני אצטרך להסתכל כדי להגיד לך במדויק.

<אסף וסרצוג: אני לא רוצה לומר סתם סכום.

<אסף וסרצוג: יש רשימה ארוכה ומפורטת של התחייבויות.

<אסף וסרצוג: אפשר להעביר אותה לעיר ללא אלימות.

סתיו שפיר: ביקשתי ממך שתעביר לי את כל רשימת ההתחייבויות.

סתיו שפיר: אני לא סתם שואלת אותך.

ראובן ריבלין: 50 מיליון עבור התחייבויות של השנה.

<אסף וסרצוג: על עיר ללא אלימות לא התבקשנו.

<אסף וסרצוג: את ספציפית גם לא שאלת על 07.

סתיו שפיר: כמה תשובות שיש לי במייל על עיר ללא אלימות מהשנה שאני יושבת בוועדת כספים.

<אסף וסרצוג: מה שתרצו לקבל תקבלו, אין שום בעיה.

סתיו שפיר: העיקר שנמנע אלימות.

קארין אלהרר: בהעברה 06-003 זה הוצאות חירום אזרחיות.

<אסף וסרצוג: תיכף יגיעו לסעיף ויסבירו.

קארין אלהרר: אם זה אותו כסף, אני לא אעביר פעמיים.

<אסף וסרצוג: זה לא אותו כסף.

קארין אלהרר: מה ההבדל?

<קריאה: ההבדל שבסעיף 16 מתוקצב מערך הכבאות של פיקוד העורף.

<קריאה: הייתה החלטת ממשלה 2699 ב-2011.

קארין אלהרר: שהוא שונה ממערך הכבאות הארצי?

<קריאה: זו כבאות כתומה של פיקוד העורף, שזה כוח עזר לכבאות הרגילה.

ניסן סלומינסקי: פיקוד העורף זה משרד אחר.

ראובן ריבלין: פיקוד העורף זה משרד הביטחון לעתה עתה.

ראובן ריבלין: זה הוויכוח.

חמד עמאר: המשרד לביטחון פנים מעביר למשרד הביטחון?

<אסף וסרצוג: היא שאלה על סעיף אחר.

קארין אלהרר: זה הכבאות של משרד הביטחון?

ראובן ריבלין: הכבאות מסייעים לפיקוד העורף דרום.

ראובן ריבלין: נתנו להם עוד מערכת שעומדת לרשותם.

ניסן סלומינסקי: מערכת חירום, מה שנקרא.

חמד עמאר: אז זה לא קשור למשרד לביטחון פנים.

ניסן סלומינסקי: זה בהעברה אחרת.

ראובן ריבלין: יכול להיות שזאת העברה תקציבית.

חמד עמאר: לא, היא אמרה שהמשרד לביטחון פנים לא מעביר.

ניסן סלומינסקי: להעברה הזאת נגיע עוד מעט.

ניסן סלומינסקי: מי בעד 07-003, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – 5

ניסן סלומינסקי: נמנעים – אין

ניסן סלומינסקי: 08-003 – משרד המשפטים.

<ניר אמסל: הפנייה הזאת נועדה להעברת העודפים התקציביים של שנת 2012,2013 של משרד המשפטים, בתי הדין הרבניים, מערכת בתי המשפט לשנת 2014.

יעקב ליצמן: אנחנו לא אוהבים שם את הגיורים.

ניסן סלומינסקי: אתה יכול לתת לנו דוגמה?

<ניר אמסל: לגבי משרד המשפטים מדובר בהתחייבויות בגין פרויקטים בתחום המחשוב, כגון רימון של הטאבו, פרויקט תנופה של הפרקליטות.

זבולון כלפה: מה זה רימון של הטאבו?

<ניר אמסל: אתה רוצה הסבר על הפרויקטים?

ניסן סלומינסקי: לא, רק את המושג מה זה.

זבולון כלפה: חשבתי שרימון זה מושג צבאי.

<ניר אמסל: מדובר על מערכת מחשוב שמשתמשים בה במשרד המשפטים.

<ניר אמסל: אם אתם רוצים הסבר, יש כאן את נציג משרד המשפטים שיכול להסביר על הפרויקטים.

<ניר אמסל: מדובר על תשלום לעורכי דין של הסנגוריה הציבורית ושל הסיוע המשפטי.

<ניר אמסל: מבחינת עודפי בתי הדין הרבניים מדובר על הצטיידות והעברת בתי דין לדיור חדש, מימוש תכניות עבודה של הדרכה והשתלמויות לדיינים ועובדים.

יצחק כהן: מאיפה הכסף?

<ניר אמסל: נציבות שוויון זכויות זה תחום בתוך משרד המשפטים.

<יוני רובין: נציבות שוויון זכויות מוגבלים וכל הנושא של הסיוע והטיפול באנשים עם מוגבלויות - -

עיסאווי פריג': כמה כסף למוגבלויות?

<ניר אמסל: מספר המילים שנכנסות בתוך השם של התכנית הוא מוגבל.

<ניר אמסל: אם תיכנס במערכת לשם המלא אתה תראה.

ניסן סלומינסקי: מספר המילים מוגבל.

ניסן סלומינסקי: מי בעד 08-003, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – 5

ניסן סלומינסקי: נמנעים – אין

ניסן סלומינסקי: 09-003 – משרד החוץ.

<ניר אמסל: הפנייה הזאת מבקשת להעביר את עודפי התקציב של משרד החוץ משנת 2013 לשנת 2014.

יצחק כהן: מה עם השביתה?

<ניר אמסל: השביתה מתקיימת, ככל הידוע לי.

יצחק כהן: אז בשביל מה צריכים כסף?

ניסן סלומינסקי: האפיפיור יגיע או לא?

<ניר אמסל: אני פחות מתעסק באירוח אישים.

<ניר אמסל: אני לא יודע לענות על השאלה הזאת.

ניסן סלומינסקי: מי בעד 09-003, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – 5

ניסן סלומינסקי: נמנעים – אין

בועז טופורובסקי: רביזיה.

בועז טופורובסקי: חמד יודע למה.

ניסן סלומינסקי: זה יידון ב-10:55.

ניסן סלומינסקי: 10-003 – המטה לביטחון לאומי.

<ניר אמסל: מדובר בהעברת עודפי תקציב של המטה לביטחון לאומי משנת 2013 לשנת 2014.

<ניר אמסל: מדובר על תשלומי שכר דירה של המטה לביטחון לאומי ועל פרויקטים של המטה לביטחון לאומי.

ניסן סלומינסקי: מי בעד לאשר את 10-003, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – פה אחד

ניסן סלומינסקי: נמנעים –אין

ניסן סלומינסקי: 12-003 – גמלאות ופיצויים.

ניסן סלומינסקי: אני מציע לאשר את זה.

ניסן סלומינסקי: אין הרבה.

עיסאווי פריג': זה 10 מיליון שקל.

ניסן סלומינסקי: חבל שלא נאשר את זה.

יצחק כהן: אני בעד.

ניסן סלומינסקי: מי בעד לאשר, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – פה אחד

ניסן סלומינסקי: נמנעים –אין

ניסן סלומינסקי: 13-003 - הוצאות שונות.

<ניר אמסל: מדובר בהעברת עודפי התקציב בסעיף 13 – הוצאות שונות משנת 2013 לשנת 2014.

<ניר אמסל: התקציב הזה בנוי מהתחייבויות שונות.

<ניר אמסל: זה לא ממשרד אחד.

<ניר אמסל: דוגמה של אשראי לרשויות מקומיות.

עיסאווי פריג': לך למשרד הפנים.

עיסאווי פריג': בשביל מה - -?

יצחק כהן: באיזה משרד זה נמצא?

יצחק כהן: למה זה פה?

<יוסי עדס: אשראי לרשויות מקומיות זה אשראי שמנוהל על ידי החשב הכללי במשרד האוצר, לכן זה נמצא בסעיף 06.

זבולון כלפה: למה רשות השידור נמצאת בסעיף הזה?

<ניר אמסל: מדובר באשראי.

יצחק כהן: זה 113 מיליון.

<עופר מרגלית: בסעיף הזה מרוכזות כל מיני הוצאות שלא משויכות לסעיפים ספציפיים, כמו למשל האשראי לרשויות המקומיות שהסבירו כרגע.

סתיו שפיר: כדוגמת הפרטת בנקים?

<עופר מרגלית: דוגמה נוספת שנמצאת בסעיף הזה, לצורך העניין, זה אשראי שהיה אמור להינתן לרשות השידור במסגרת הרפורמה.

<עופר מרגלית: רשות השידור היא לא גוף מתוקצב.

<עופר מרגלית: היא לא נמצאת באף סעיף ותחת אף משרד.

<עופר מרגלית: היא נמצאת בסעיף כללי, שזה בדיוק הסעיף הזה.

<עופר מרגלית: זאת דוגמה לעוד הוצאה שהייתה שם.

חמד עמאר: איך לא באף משרד?

עיסאווי פריג': שיפוי רשויות מקומיות.

חמד עמאר: רשות השידור לא יושבת באף משרד?

ניסן סלומינסקי: כשלא תהיה גבייה האוצר יעביר 200 מיליון במקום הגבייה.

ניסן סלומינסקי: עד היום המדינה לא הייתה משתתפת ברשות.

ניסן סלומינסקי: תענו רק על הנושא של הוצאות רשויות מקומיות.

עיסאווי פריג': לא, שונות בתוך שונות.

סתיו שפיר: מה זה השתתפות בחברה?

<ניר אמסל: החברה למפעלי כלכלה זו חברה משותפת של הממשלה ושל - -

סתיו שפיר: השמטתם את המילה "כלכלה" מהטבלה.

<ניר אמסל: יש מספר מילים - -

סתיו שפיר: כמה שפחות.

אראל מרגלית: בוא תגיד לנו מה זה.

<ניר אמסל: החברה למפעלי כלכלה זו חברה משותפת של הממשלה והסתדרות העובדים.

<ניר אמסל: היא פועלת לדברים כמו "מועדון טוב".

<ניר אמסל: המדינה משתתפת בחלקה, אם אני לא טועה.

חמד עמאר: מה זה הפרטת בנקים?

<ניר אמסל: אני לא מתעסק עם הפרטת בנקים.

סתיו שפיר: מי מתעסק עם הפרטת בנקים?

יצחק כהן: מה זה הרשויות המקומיות?

סתיו שפיר: מי אחראי על זה?

סתיו שפיר: הייתי מגישה שאילתה לשר להוצאות שונות, אבל אני לא מכירה אותו.

<יוסי עדס: עיקר התקציב לרשויות מקומיות זה אשראי תקציבי.

<יוסי עדס: מדובר באותן רשויות שלא מצליחות לקבל אשראי מהבנקים כיוון שהבנקים החליטו שלא כדאי לתת להן הלוואה.

עיסאווי פריג': איזה רשויות קיבלו את האשראי?

<יוסי עדס: בין היתר בית שאן, שדרות.

יצחק כהן: זה בנוסף למענק האיזון?

חמד עמאר: זה הלוואות.

<יוסי עדס: כשרשות צוברת גירעונות ולא מצליחה לקבל אשראי מבנקים, בונים לה במשרד הפנים תכנית הבראה או התייעלות שחלק ממנה מבוססת גם על הלוואות שהרשות צריכה לקחת כדי לפרוס ולהסדיר את החובות שלה בצורה מסודרת.

<יוסי עדס: רשות שלא מצליחה לקבל הלוואה מהבנקים מקבלת הלוואה מהמדינה דרך בנק דקסיה.

<יוסי עדס: התקציב הזה מנוהל באגף החשב הכללי במשרד האוצר, לכן זה נמצא בסעיף 13 ולא בסעיף משרד הפנים.

<יוסי עדס: זה לא תקציב שמשרד הפנים מנהל.

יצחק כהן: זו הלוואה על מנת להחזיר, או שזאת הלוואה one way ticket?

<יוסי עדס: הלוואה על מנת להחזיר.

<יוסי עדס: הרשויות צריכות לפרוע את ההלוואה הזאת.

חמד עמאר: מי מחליט איזה רשויות?

יצחק כהן: איפה רואים את ההחזרים?

<יוסי עדס: ההחזרים לא בסעיף הזה.

<יוסי עדס: זה בהכנסות.

עיסאווי פריג': זאת בעצם הערבות.

סתיו שפיר: זה לא ייאמן.

סתיו שפיר: האם אין לכם מספיק סעיפים סודיים להחביא בהם תקציבים שאתם צריכים להמציא משרד שנקרא "הוצאות שונות"?

יצחק כהן: האם החזירו את זה, לא החזירו את זה?

<יוסי עדס: יש מעקב אחרי ההחזר.

יצחק כהן: איפה?

סתיו שפיר: איזה מעקב?

ניסן סלומינסקי: בין כה וכה שאר הדברים יעברו לשבוע הבא, אז גם הסעיף הזה.

ניסן סלומינסקי: יוסי, תביא פירוט בנושא הזה.

ניסן סלומינסקי: אנחנו לא מצביעים כרגע על זה.

ניסן סלומינסקי: בין כה וכה אנחנו צריכים לעצור.

יצחק כהן: אני בעד.

יצחק כהן: לא צריך לעכב רשויות בהבראה.

יצחק כהן: מה שכן, יוסי, תביא פירוט על ההחזרים.

ניסן סלומינסקי: מי בעד לאשר את 13-003?

ניסן סלומינסקי: בעד – פה אחד

ניסן סלומינסקי: נמנעים – אין

ניסן סלומינסקי: יש לנו רביזיה מהדיון הקודם.

<טמיר כהן: אנחנו מעלים על סדר היום את הרביזיה שהוגשה בעקבות הדיון הבוקר לקביעת סכום ההשתתפות המיוחד בהוצאות התקציב של המועצות הדתיות בהתאם לסעיף 11 ב' לחוק שירותי הדת היהודיים (נוסח משולב).

ניסן סלומינסקי: מי בעד הרביזיה, ירים את ידו?

ניסן סלומינסקי: מי נגד, ירים את ידו?

ניסן סלומינסקי: בעד – 2

ניסן סלומינסקי: נמנעים – אין

עפר שלח: עליזה ביקשה ממני להגיד שברור לה שזה לא ייעצר עכשיו, אבל שצריך לקיים דיון מיוחד על הנושא של נתניה.

עפר שלח: אני מבקש שהדיון הזה יתקיים.

ראובן ריבלין: דיברתי כרגע עם ראש העיר.

ראובן ריבלין: אמרתי לה שהנושא הוא נושא שונה בתכלית.

ניסן סלומינסקי: אי אפשר.

ניסן סלומינסקי: אם יאשרו אותה יצטרכו לאשר את חדרה, את חולון ועוד כמה ערים שהן באותו סטטוס.

ראובן ריבלין: נכון, גם את חדרה ואת כל - -

ניסן סלומינסקי: אנחנו אישרנו רק את מה שיש לגביו שיקול ביטחוני.

ניסן סלומינסקי: אנחנו נעצרים פה.

ניסן סלומינסקי: שאר העברות יעברו לשבוע הבא.

ניסן סלומינסקי: ב-10:55 נצביע על הרביזיות.

ניסן סלומינסקי: ביום שני הבא, בעזרת השם, תהיה ועדת כספים.